Τζουζέπε Ταρτίνι

Ο Τζουζέπε Ταρτίνι  (ιταλ. Giuseppe Tartini, 8 Απριλίου 1692 – 26 Φεβρουαρίου 1770) ήταν Ιταλός συνθέτης και βιολονίστας της εποχής του μπαρόκ.Giuseppe Tartini Encyclopaedia Britannica on line

Βιογραφία
Γεννήθηκε στην Πιράν της χερσονήσου της Ίστρια της Δημοκρατίας της Βενετίας.Tartini The official web site of Portorož and Piran

Φαίνεται ότι οι γονείς του τον προόριζαν να γίνει Φραγκισκανός μοναχός και με αυτόν τον τρόπο έλαβε μουσική εκπαίδευση. Σπούδασε νομικά στο Πανεπιστήμιο της Πάντουα, όπου έγινε ικανός ξιφομάχος. Έπειτα από το θάνατο του πατέρα του το 1710, παντρεύτηκε την Ελιζαμπέτα Πρεμαζόρε, η οποία ήταν ευνοουμένη του καρδιναλίου Τζόρτζιο Κορνάρ, ο οποίος κατηγόρησε τον Ταρτίνι για απαγωγή (είχαν μεγάλη διαφορά ηλικίας). Ως αποτέλεσμα, ο Ταρτίνι κατέφυγε στο μοναστήρι του Αγίου Φραγκίσκου της Ασίζης, όπου
επιδόθηκε στο βιολί.

Το 1721 διορίστηκε διευθυντής ορχήστρας (Maestro di Cappella) στη βασιλική του Αγίου Αντωνίου στην Πάντουα. Κατά τη διάρκεια της εκεί παραμονής του, γνωρίστηκε και έγιναν φίλοι με τον επίσης συνθέτη Φραντσέσκο Βαλότι.

Ο Ταρτίνι ήταν ο πρώτος γνωστός ιδιοκτήτης ενός βιολιού που κατασκευάστηκε από τον Αντόνιο Στραντιβάρι το 1715. Το 1726 άνοιξε τη δική του σχολή βιολιού.

 Έργα 
Σήμερα το γνωστότερο έργο του Ταρτίνι είναι η "σονάτα του διαβόλου". Έγραψε περί τα 135 κονσέρτα για βιολί και σονάτες για το ίδιο μουσικό όργανο. Έγραψε επίσης θρησκευτικά έργα, όπως τον 51ο ψαλμό (Miserere, 1739-41)Βιογραφία στο istrianet.org και ένα Stabat Mater,που συνέθεσε το 1769.Βιογραφία στο Allmusic. Συνέθεσε επίσης τρεις σονάτες και μία συμφωνία σε λα. Η μουσική του παρουσιάζει προβλήματα στους λόγιους της μουσικής και στους ερευνητές, επειδή ο ίδιος δεν χρονολόγησε ποτέ τα χειρόγραφά του.

Συνολικά 62 χειρόγραφα με μουσική του Ταρτίνι βρίσκονται σήμερα στην κοινοτική βιβλιοθήκη Λουτσιάνο Μπενινκάζα , στην Ανκόνα.Biblioteca Communale Luciano Benincasa (AN)

Ο Ταρτίνι ήταν επίσης θεωρητικός της μουσικής.

Παραπομπές

Εξωτερικοί σύνδεσμοι

 NNDB
 Σελίδα για τον Ταρτίνι με επιλεγμένη δισκογραφία 
 Tartini, a computer program that uses combination tones for pitch recognition
 L'Arte dell'Arco 
 Giuseppe Tartini Statue – Microsoft Photosynth 
 Giuseppe Tartini – Prominent Istrians at istrianet.org

Κατηγορία:Ιταλοί συνθέτες
Κατηγορία:Συνθέτες του Μπαρόκ